== Placering af tyngdepunkt ==
Da tyngdepunktet beskriver, hvor tyngdekraften tilsyneladende virker, har dets placering betydning for, om et legeme er i balance. 
Placeres et objekt på en overflade i et tyngdefelt, og er tyngdepunktet placeret skævt i forhold til støtten på objektet, fx bunden af legemet, vil legemet tippe i tyngdekraftens retning. Et objekt med et tyngdepunkt placeret umiddelbart over støtten, vil modsat være i balance eller [[statisk ligevægt]] (se de to illustrationer nedenfor). Det samme kan observeres, hvis noget hænges op i en lodret snor; når objektet er i ligevægt, vil en linje fortsat fra snoren gå igennem tyngdepunktet. Hænges det samme objekt op, denne gang i en anden vinkel, vil man ligeledes kunne tegne en linje langs snoren og gennem tyngdepunktet. De to linjers skæringspunkt er da tyngdepunktets præcise placering.<ref name="Wolfson 188">{{cite book |last1= Wolfson |first1= Richard |author-link1= |last2=  |first2=  |author-link2= |last3= |first3=  |author-link3= |editor1-first= |editor1-last= |editor1-link= |others= |title= Essential University Physics |volume= 1 |edition= 2. |year= 2012 |publisher= Addison Wesley |location= |language= engelsk |isbn= 978-0-321-76193-4 |page= 188-189 |chapter= 12.1 Center of Gravity}}</ref>
<gallery>
Fil:Center of pressure in relation to center of gravity while walking.png|Tyngepunktet er placeret lige over benene, så stregfiguren er i balance.
Fil:Center of pressure in relation to center of gravity while off balance.png|Tyngdepunktet er placeret længere til venstre end benene, så stregfiguren er ved at vælte.
</gallery>
Fysik Videnskab Naturvidenskab